OpenLLM-France/wikimedia huggingface dataset:
# Xırdalan

Xırdalan és una ciutat i municipi, així com també la capital del districte d'Abşeron de l'Azerbaidjan. Té una població de 95.200 persones.
El 29 de novembre de 2006, l'assentament va obtenir l'estatus de ciutat després de la seva aprovació per l'Assemblea Nacional de l'Azerbaidjan.
Xırdalan és també la llar de la cerveseria més gran del país Baltika Baku, abans coneguda com a Xırdalan. El 2007 es va erigir un monument al president egipci, Hosni Mubàrak. Després de les protestes egípcies de 2011, l'oposició azerbaidjanesa, dirigida pel partit Müsavat, va exigir l'enderroc de l'estàtua, anomenant-la un "culte als ídols".

## Persones destacades

* Nabi Hazri — poeta, novel·lista i dramaturg, Poeta popular de l'RSS de l'Azerbaidjan (1984).

## Referències

* ↑ «Cities & towns of Azerbaijan» (en anglès). [Consulta: 9 agost 2021].
* ↑ Khirdalan settlement receives a city status
* ↑ Baltika-Baku Arxivat 17 June 2009$^{[Datemismatch]}$ a Wayback Machine.
* ↑ «Азербайджанская оппозиция ополчилась на памятник Мубараку близ Баку». "Лента.Ру", 31-01-2011.
* ↑ «Nəbi Xəzri» (en àzeri). ADAM.az. Arxivat de l'original el 2011-09-03.

## Enllaços externs

* Xırdalan (com Xirdalan) a GEOnet Names Server
# Baufòrt

Baufòrt (en francès Beaufort) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Serrat de la Sabatera

El Serrat de la Sabatera és un serrat del terme municipal de Sant Quirze Safaja, a la comarca del Moianès. És al nord del sector més occidental del terme, a la dreta de la riera de Puigcastellar, a ponent de Pregona i de les Saleres.

## Enllaços externs

* El Serrat de la Sabatera en el seu entorn, a l'Institut Cartogràfic de Catalunya
# Serrat del Puit (Pinell de Solsonès)

* Aquest article tracta sobre el Serrat del Puit de Pinell de Solsonès. Vegeu-ne altres significats a « Serrat del Puit (Tremp)».
El Serrat del Puit és una muntanya de 885 metres que es troba al municipi de Pinell de Solsonès, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# ZOOXXI

ZOOXXI és una plataforma ecologista i que propugna la reconversió dels parcs zoològics seguint els conceptes científics i ètics del segle xxi. Va sorgir a iniciativa d'animalistes, activistes, universitaris i educadors. Van presentar el projecte, dissenyat per la Fundació Franz Weber i Libera!, el maig del 2015 a Barcelona i van demanar la seva aplicació a la ciutat. El maig del 2019, el ple de Barcelona va aprovar la proposta de ZOOXXI i va reservar uns 60 milions d'euros en els 15 anys següents per dur a terme la reconversió del zoo.

## Referències

* ↑ «ZOOXXI» (en castellà). [Consulta: 19 abril 2021].
* ↑ Sanfeliu Salvà, Mariona. «ZOOXXI, la transició cap al zoo del futur». [Consulta: 19 abril 2021].
* ↑ Sauquet, Teresa. «ZOOXXI» (en castellà). [Consulta: 19 abril 2021].
* ↑ Benvenuty, Luís. «Colau saca adelante su propuesta de reconversión del zoo en el último pleno del mandato» (en castellà), 03-05-2019. [Consulta: 19 abril 2021].
# Ben Swift

Ben Swift (Rotherham, South Yorkshire, 6 de desembre de 1987) és un ciclista anglès, professional des del 2007. Actualment corre a l'Ineos Grenadiers.
Combina el ciclisme en pista, en què arribà a proclamar-se campió del món de persecució junior, amb la carretera, en la qual els seus majors èxits han estat dues etapes al Tour Down Under de 2011, una al Tour de Romandia del mateix any i dues en la Volta a Polònia del 2012.

## Palmarès en pista

* 2004
** Campió del Regne Unit de puntuació junior
* 2005
** 1r a la UIV Cup Dortmund, amb Geraint Thomas
* 2007
** Campió d'Europa sub-23 en Persecució per equips (amb Peter Kennaugh, Steven Burke i Jonathan Bellis)
* 2012
** Campió del món en Scratch

## Palmarès en ruta

* 2007
** Vencedor d'una etapa del Giro de les Regions i 1r de la classificació de la muntanya
** Vencedor de la classificació de la muntanya de la Volta a la Gran Bretanya
* 2008
** 1r a la Coppa della Pace
** 1r a la Coppa G. Romita
** Vencedor d'una etapa del Giro de la Vall d'Aosta
* 2009
** Vencedor d'una etapa de la Volta a la Gran Bretanya
* 2010
** 1r al Tour de Picardia i vencedor d'una etapa, de la classificació dels punts i dels joves
* 2011
** Vencedor de 2 etapes del Tour Down Under
** Vencedor d'una etapa al Tour de Romandia
** Vencedor d'una etapa a la Volta a Castella i Lleó
** Vencedor d'una etapa a la Volta a Califòrnia
* 2012
** Vencedor de 2 etapes de la Volta a Polònia i 1r de la classificació per punts
* 2014
** Vencedor d'una etapa de la Setmana Internacional de Coppi i Bartali
** Vencedor d'una etapa de la Volta al País Basc
* 2015
** Vencedor d'una etapa a la Setmana Internacional de Coppi i Bartali
* 2019
** Campió del Regne Unit en ruta
* 2021
** Campió del Regne Unit en ruta

### Resultats al Giro d'Itàlia

* 2009. 132è de la classificació general
* 2014. 113è de la classificació general
* 2020. 18è de la classificació general
* 2022. 66è de la classificació general
* 2023. 61è de la classificació general

### Resultats a la Volta a Espanya

* 2010. Abandona (3a etapa)
* 2012. 121è de la classificació general

### Resultats al Tour de França

* 2011. 137è de la classificació general
* 2017. 83è de la classificació general

## Enllaços externs

* Fitxa a sitiodeciclismo.net
# Serra de Miralles (Palafolls)

La Serra de Miralles és una serra situada als municipis de Palafolls i Santa Susanna a la comarca del Maresme. Es pot veure i accedir des del municipi de Malgrat de Mar. El cim més alt és el Turó Gros de Miralles (341 m). Al vessant occidental es troba la Ciutat Jardí.
# Sidi El Abed

Sidi El Abed (en àrab سيدي العابد, Sīdī al-ʿĀbid; en amazic ⵙⵉⴷⵉ ⵄⴰⴱⴷ) és una comuna rural de la província de Taounate, a la regió de Fes-Meknès, al Marroc. Segons el cens de 2014 tenia una població total de 12.505 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Butes

Butes és el nom dels següents personatges:
* Butes (fill de Bòreas), personatge mitològic
* Butes (fill de Pandíon), personatge mitològic
* Butes l'argonauta, un dels argonautes
* Butes (poeta), poeta grec
# Antef V

Antef V fou un faraó de la dinastia XIII d'Egipte.
El nom de tron (nesut biti) fou Sehotepkare (el que complau l'ànima de Ra) o Hotepkare ("L'ànima de Ra està satisfeta") tot apareixent de les dues maneres, tot i que probablement la segona forma és una errada. Antef era el nom personal o Sa Ra.
La duracció del regnat està damnada al Papir de Torí, i només es llegeixen els dies, però segurament fou curt.
Alguns estudiosos consideren a Aya la seva esposa.

## Referències

* ↑ Dodson i Hilton, 2004.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
# Sémeries

Sémeries és un municipi francès, situat a la regió dels Alts de França, al departament del Nord. L'any 2006 tenia 519 habitants. Administrativament formà part de l'Avesnois, geològicament de la regió de les Ardenes, històricament de l'Hainaut i els seus paisatges formen part de la Thiérache.
Es troba a 100 km de Lilla, Brussel·les o Reims (Marne), a 45 km de Valenciennes, Mons (B) o Charleroi (B) i a 7 km d'Avesnes-sur-Helpe. Limita amb els municipis d'Avesnelles, Étrœungt, Felleries, Flaumont-Waudrechies, Rainsars, Ramousies i Sains-du-Nord.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | - | - | - | - | 681 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 659 | 642 | 635 | 624 | 613 | 591 | 578 | 585 | 605 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 572 | 542 | 542 | 529 | 579 | 540 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat |
| 1947-1953 | Maurice Fauconnier |
| 1953-1965 | Maurice Noel |
| 1965-1995 | Hubert Gravez |
| 1995-2008 | Raymond Lebecq |
| 2008- | Jean-Luc Defroidmont |
# ZNK Pomurje

El ZNK Pomurje és un club femení de futbol de Beltinci, a Eslovènia. Va guanyar el seu primer títol de Lliga a la temporada 2005/06, i des de la 2011/12 ha dominat el campionat amb cinq títols consecutius.

## Plantilla 2016-17

| Porteres | Porteres | Defenses | Defenses | Centrecampistes | Centrecampistes | Davanteres | Davanteres |
| 01 | Sara Nemet | 03 | Tijana Krstic | 02 | Nika Nemec | 07 | Spela Kolbl |
| 12 | Spela Fras | 05 | Andreja Nikl | 04 | Evelina Kos | 09 | Monika Conjar |
| 22 | Viktorija Doneva | 06 | Helenna Hercigonja | 08 | Nina Maric | 20 | Tinkara Frangez |
| | | 13 | Spela Rozmaric | 10 | Manja Rogan | 24 | Sara Makovec |
| | | 14 | Karmen Godina | 15 | Dejana Boskan |
| | | 17 | Anja Prsa | 16 | Tjasa Nemec |
| | | 23 | Vita Siftar | 18 | Tjasa Tibaut |
| | | 25 | Maja Vukan | 21 | Lucija Kos |

## Palmarès

* 6 Lligues d'Eslovènia
** 05/06 - 11/12 - 12/13 - 13/14 - 14/15 - 15/16
* 6 Copes d'Eslovènia
** 04/05 - 06/07 - 11/12 - 12/13 - 13/14 - 15/16
Trajectòria a la Lliga de Campions de la UEFA :
| Edició | | 1ª Fase previa ¹ | 2ª Fase previa ¹ | Quarts de final | Semifinals | Final |
| 06/07 | | Rapide Wezemaal ¹ | |
| Edició | Fase previa ¹ | Setzens de final | Vuitens de final | Quarts de final | Semifinals | Final |
| 12/13 | FC Zürich ¹ |
| 13/14 | Unia Racibórz |
| 14/15 | Parnu JK ¹ | Sassari Torres |
| 15/16 | Olimpia Cluj ¹ |
| 16/17 | FC Zürich |
* ¹ Fase de grups. Equip classificat pillor possicionat en cas d'eliminació o equip eliminat millor possicionat en cas de classificació.

## Referències

* ↑ RSSSF
# Seaside (Oregon)

Seaside és una població dels Estats Units a l'estat d'Oregon. Segons el cens del 2000 tenia 5.900 habitants.

## Demografia

Segons el cens del 2000, Seaside tenia 5.900 habitants, 2.656 habitatges, i 1.511 famílies. La densitat de població era de 590,2 habitants per km².
Dels 2.656 habitatges en un 25,1% hi vivien nens de menys de 18 anys, en un 39,6% hi vivien parelles casades, en un 12,8% dones solteres, i en un 43,1% no eren unitats familiars. En el 35,5% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,76.
Per edats la població es repartia de la següent manera: un 21,4% tenia menys de 18 anys, un 8,4% entre 18 i 24, un 26% entre 25 i 44, un 25,1% de 45 a 60 i un 19,1% 65 anys o més.
L'edat mediana era de 41 anys. Per cada 100 dones de 18 o més anys hi havia 86,5 homes.
La renda mediana per habitatge era de 31.074$ i la renda mediana per família de 40.957$. Els homes tenien una renda mediana de 29.400$ mentre que les dones 21.913$. La renda per capita de la població era de 17.893$. Aproximadament l'11,6% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Seaside». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Seaside». American Fact Finder. Oficina del Cens dels Estats Units, 12-01-2010.
# Sidi Dahbi

Sidi Dahbi o Sidi Eddahbi (àrab سيدي الذهبي) és una comuna rural de la província de Settat de la regió de Casablanca-Settat. Segons el cens de 2014 tenia una població total de 8.703 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Bulevard Magheru

El Bulevard Magheru és un carrer important del centre de Bucarest. Va ser construït a principis del segle XX i porta el nom del general Gheorghe Magheru.
Juntament amb el Bulevard Bălcescu, el Magheru connecta les places Piața Romană i Piața Universității i va ser als anys 30 i 40 la part més moderna de Bucarest. Aquest és un dels bulevards modernistes més representatius d'Europa i del món, on predomina l'arquitectura de moda als anys trenta.
Part de la via principal que passa pel mig de Bucarest, es continua al sud pel bulevard Nicolae Bălcescu i després pel bulevard Ion C. Brătianu, i cap al nord pel bulevard Lascăr Catargiu i Șoseaua Kiseleff.
El Bulevard Magheru és un dels carrers comercials més cars d'Europa.

## Galeria

* El bulevard a finals dels anys trenta
* El bulevard l'any 1958
* El bulevard el 2017

## Referències

* ↑ «Bucharest main boulevard Magheru among the most expensive in European commercial rents top» (en romanian). Hotnews.ro, 05-11-2008.

## Enllaços externs

* Magheru Boulevard a Flickr.com
# Antefixa

Antefixa eren uns ornaments d'argila cuita, terracota o altres materials semblants, que presentaven dissenys de diverses formes decoratives, i eren usats generalment en arquitectura com a elements per a decorar edificis o llocs concrets. Normalment recobrien el fris, el ràfec o la cornisa d'una teulada.
El nom antefixa derivava del fet que les decoracions eren fixades a l'argila abans de construir el lloc on havien de ser col·locades. No se'n coneixen exemples grecs i es creu que els romans ho van aprendre dels constructors etruscs.
A Pompeia, el temple d'Isis estava decorat amb antefixa que representaven màscares còmiques. Els volscs decoraven les antefixa pintant-les de colors. Segons Titus Livi, Marc Porci Cató Censorí es queixava de què en el seu temps es menyspreaven les antefixa i s'optava per decorar les cases amb frisos de marbre, com feien a Atenes i a Corint.

## Referències

* ↑ Titus Livi. Ab Urbe Condita, XXXIV, 4
* ↑ Smith, William (ed.). «Antefixa». A Dictionary of Greek and Roman Antiquities (1890). [Consulta: 16 març 2022].
# Sélino

Sélino (grec Σέλινο ['selino]) és una de les províncies històriques de Grècia, una regió de l'illa de Creta.
Correspon a l'actual municipi de Kàndanos-Sélino establert pel pla Kalikratis.
És a l'extem sud-oest de l'illa, i ocupa tota la franja costanera a l'oest de Sfakià. És una regió feréstega i remota als peus de les Lefka Ori (Muntanyes Blanques) i incloïa també la veïna illa de Gavdos, l'illa al sud de Creta considerada el punt més meridional d'Europa, i l'illot deshabitat de Gavdopula. La capital històrica del Sélino era Kàndanos, però actualment la capital i població més gran és el turístic port de Paleókhora. Una altra petita població turística de la costa és Súgia, on acaba la Gorja d'Àgia Irini
La província estava dividida en tres municipis, a part de l'illa de Gavdos.
* Anatoliko Sélino
* Kàndanos
* Pelekanos
* illa de Gavdos
El nom de la regió deriva del nom venecià del castell de Paleókhora, Kastello Sélino.
Alguns assentaments antics a la província:
* Elir
* Irtakina o Hyrtakina
* Lissos
* Suia o Syia
# Zhaoqing

Zhaoqing (en xinès: 肇庆, en Wade-Giles: Chao-ch'ing) és una ciutat-prefectura de la província de Guangdong, al sud-est de la Xina. Està situada al nord del riu Xi, 80 kilòmetres a l'oest de Canton, al damunt de les Gorges de Ling-Yang.
És a Zhaoqing on el jesuïtes Michele Ruggieri, Duarte de Sande, Francesco Pasio i Mateo Ricci s'instal·làren inicialment a finals de 1582 i en una segona etapa a partir d'agost de 1853.
Administració
* Deqing (德庆县), 2.258 km², 350.000 habitants.
* Dinghu (鼎湖区), 506 km², pop. 150.000 habitants.
* Duanzhou (端州区), 152 km², pop. 320.000 habitants.
* Fengkai (封开县), 2.723 km², pop. 470.000 habitants.
* Gaoyao (高要市), 2.206 km², pop. 730.000 habitants.
* Guangning (广宁县), 2.380 km², pop. 540.000 habitants.
* Huaiji (怀集县), 3.573 km², pop. 930.000 habitants.
* Sihui (四会市), 1.258 km², pop. 420.000 habitants.

## Referències

* ↑ «Zhaoqing». Gran Enciclopèdia Catalana. Barcelona: Grup Enciclopèdia Catalana.
* ↑ Fontana, Michela. Matteo Ricci (en francès). 4ª. París: Salvator, 2010. ISBN 978-2-7067-0719-3.

## Enllaços externs

* Pàgina web oficial Arxivat 2010-05-05 a Wayback Machine.
# Beverly (Massachusetts)

Beverly és una població dels Estats Units a l'estat de Massachusetts. Segons el cens del July 1 2008 tenia 39.343 habitants.

## Demografia

Segons el cens del 2000, Beverly tenia 39.862 habitants, 15.750 habitatges, i 9.906 famílies. La densitat de població era de 927,2 habitants per km².
Dels 15.750 habitatges en un 28,8% hi vivien nens de menys de 18 anys, en un 50,1% hi vivien parelles casades, en un 9,7% dones solteres, i en un 37,1% no eren unitats familiars. En el 29,9% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,02.
Per edats la població es repartia de la següent manera: un 21,7% tenia menys de 18 anys, un 9% entre 18 i 24, un 30,9% entre 25 i 44, un 22,8% de 45 a 60 i un 15,6% 65 anys o més.
L'edat mediana era de 38 anys. Per cada 100 dones de 18 o més anys hi havia 85,3 homes.
La renda mediana per habitatge era de 53.984 $ i la renda mediana per família de 66.486$. Els homes tenien una renda mediana de 45.348 $ mentre que les dones 35.659$. La renda per capita de la població era de 28.626$. Entorn del 4% de les famílies i el 5,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beverly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Beverly». American Fact Finder. Oficina del Cens dels Estats Units, 12-01-2010.
# Selkhoztékhnika (Saràtov)

* Per a altres significats, vegeu «Selkhoztékhnika».
Selkhoztékhnika (en rus: Сельхозтехника) és un poble (un possiólok) de l'óblast de Saràtov, a Rússia, segons el cens del 2010 tenia 341 habitants. Pertany al districte municipal de Saràtov.

## Referències

* ↑ «О преобразовании Соколовского, Михайловского, Краснооктябрьского, Вольновского, Дубковского, Расковского, Усть-Курдюмского, Александровского муниципальных образований Саратовского муниципального района Саратовской области, муниципального образования "Город Саратов" и внесении изменений в некоторые законодательные акты Саратовской области от 25 ноября 2021 - docs.cntd.ru». Arxivat de l'original el 2021-12-27.
* ↑ «Карта села Александровки в Саратовской области с улицами и номерами домов». mapdata.ru. Arxivat de l'original el 2020-10-17. [Consulta: 30 març 2020].
# Shift 2: Unleashed

Need For Speed: Shift 2 Unleashed (també conegut com a Shift 2) és un videojoc de curses llançat en el mes de març de 2011, ha estat desenvolupat per l'estudi Slightly Mad i publicat per Electronic Arts. Need for Speed: Shift 2 és la seqüela de Need for Speed: Shift, que va sortir a la venda en l'any 2009 i augmenta la jugabilitat i les característiques introduïdes amb l'original. El joc disposa de 145 vehicles de 37 fabricants i 36 pistes diferents, els jugadors poden competir en diversos tipus de curses. Els jugadors també poden de competir a internet, a través del sistema Autolog. El joc també disposa de tres noves maneres de joc, així com la possibilitat de fer curses nocturnes i el sistema Autolog, introduït inicialment a Need for Speed: Hot Pursuit.
# Bosc Estatal de l'Albera

El Bosc Estatal de l'Albera (en francès, oficialment, Forêt Domaniale des Albères) és un bosc de domini públic del terme comunal de Sureda, a la comarca del Rosselló, de la Catalunya del Nord.
El bosc, que és un dels més extensos de la regió i ocupa 21,86 km², està situat al sud del terme comunal, en els vessants septentrionals de la Serra de l'Albera, a llevant del Puig Neulós.
El bosc està sotmès a una explotació gestionada per l'Office National des Forêts, organisme en el qual té l'identificador F16268R.

## Referències

* ↑ El Bosc Estatal de l'Albera en els ortofotomapes de l'IGN

## Bibliografia

* Becat, Joan. «165 - Sureda». A: Atles toponímic de Catalunya Nord. I. Aiguatébia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Sureda». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
# Sélitba

«Sélitba» té aquests significats:
* Sélitba (Rtísxevo), localitat de l'óblast de Saràtov, a Rússia
* Sélitba (Khvalinsk), localitat de l'óblast de Saràtov, a Rússia
# Vriksasana

Vriksasana (Sànscrit: वृक्षासन; IAST: vṛkṣāsana) és una asana (postura de ioga) coneguda com la Postura de l'arbre És una asana de nivell bàsic.

## Etimologia

Nom sànscrit compost per la paraula vriksa o vriksha (Sànscrit वृक्ष, IAST:vṛkṣá) que significa 'arbre', i la paraula asana (आसन) que significa 'postura'.

## Progressió de l'asana (Vinyasa Krama)

S'inicia la postura des de Tadasana (postura de la muntanya). Es porta el pes del cos cap a una cama, amb tota la planta del peu a sobre el terra. Pel que fa a la cama contrària, el genoll es doblega i el peu es col·loca a la part interna de la cuixa de la cama estirada, en posició de mig lotus. Els malucs queden oberts, el genoll assenyala cap a fora, i no endavant, i els dits del peu apunten a terra. La pelvis, les espatlles i el cap queden alineades verticalment. La postura típica col·loca les mans juntes per sobre del cap tampoc assenyalat directament cap amunt (anjali mudra).
L'asana es manté entre 20 i 60 segons per estirar la columna. Es torna a la posició inicial de Tadasana mentre s'inspira. I es torna a repetir amb l'altra cama.

## Focus anatòmic

L'asana emfasitza l'alineament del cap, dors i malucs.

## Beneficis

Els beneficis d'aquesta asana poden ser:
* la millora de l'equilibri
* l'alineació postural
* la millora de la concentració
* l'augment de l'amplitud de moviment dels malucs
* l'ampliació del tòrax
* l'enfortiment dels turmells
* l'enfortiment del to muscular de les cames i darrere el pit

## Referències

* ↑ «Yoga Journal - Tree Pose». Arxivat de l'original el 2009-05-02. [Consulta: 11 abril 2011].
* ↑ «L'arbre o Vriksasana». Espai Valriure. [Consulta: 24 abril 2015].
* ↑ Òscar Pujol Riembaud. Diccionari Sànscrit Català. Barcelona: Enciclopedia Catalana, 2005, p. 897. ISBN 84-412-1405-0 [Consulta: 24 abril 2015].
* ↑ «Urdhva Vrikshasana - AshtangaYoga.info». Arxivat de l'original el 2011-04-23. [Consulta: 11 abril 2011].
* ↑ Sinha, S.C.. Dictionary of Philosophy. Anmol Publications PVT. LTD., 1 juny 1996, p. 18. ISBN 978-81-7041-293-9 [Consulta: 9 abril 2011].
# Zoltán Varga (futbolista)

* No s'ha de confondre amb Zoltán Varga.
Zoltán Varga (hongarès: Varga Zoltán) (Vál, 1 de gener de 1945 - Budapest, 9 d'abril de 2010) fou un futbolista hongarès de les dècades de 1960 i 1970.
Fou 12 cops internacional amb la selecció hongaresa amb la qual participà en la Copa del Món de Futbol de 1966. Guanyà la medalla d'or als Jocs Olímpics d'Estiu de 1964.
Pel que fa a clubs, defensà els colors de Ferencvárosi TC, Ajax Amsterdam, Borussia Dortmund i Hertha BSC.

## Referències

* ↑ Obituary London Independent, 29 abril 2010.
* ↑ «Perfil a sports-reference.com». Arxivat de l'original el 2011-09-15. [Consulta: 14 novembre 2018].
* ↑ "Varga tunes in to red corner", The Scotsman
* ↑ Zoltán Varga (futbolista) a National-Football-Teams.com (anglès)
# Selkhoztékhnika (Tambov)

* Per a altres significats, vegeu «Selkhoztékhnika».
Selkhoztékhnika (en rus: Сельхозтехника) és un poble (un possiólok) de l'óblast de Tambov, a Rússia, segons el cens del 2010 tenia 165 habitants.

## Referències

* ↑ Koriakov, I. B.. «Тамбовская область». База данных «Этно-языковой состав населённых пунктов России». Arxivat de l'original el 2022-02-11.
* ↑ «Gavrilovka». GeoNames. Arxivat de l'original el 2022-03-20.